**ИЗБОРНОМ ВЕЋУ**

**МЕДИЦИНСКОГ ФАКУЛТЕТА У БЕОГРАДУ**

Комисија за припрему реферата у саставу:

1. Проф.др Павле Грегорић, редовни професор Универзитета у Београду – Медицинског факултета,председавајући
2. Проф.др Ненад Иванчевић, редовни професор Универзитета у Београду – Медицинског факултета, члан
3. Доц.др Душан Мицић, доцент Универзитета у Београду – Медицинског факултета, члан,

Одређена на седници Изборног већа Медицинског факултета у Београду одржаној 10.07.2024. године (Одлука бр.7450/2), анализирала је пријаве на конкурс расписан на интернет страници Медицинског факултета Универзитета у Београду (<http://www.med.bg.ac.rs>), објављеног 03.09.2024. за избор једног (1), сарадника у звање клиничког асистента, за ужу научну област **ХИРУРГИЈА СА АНЕСТЕЗИОЛОГИЈОМ (општа хирургија – ургентна хирургија)**, подноси следећи

**Р Е Ф Е Р А Т**

На расписани конкурс се јавио један (1) кандидат: **Клин.асс.др Даниел Мијаљица**.

**А. ОСНОВНИ БИОГРАФСКИ ПОДАЦИ**

* Име, средње име и презиме: Даниел (Рајко) Мијаљица
* Датум и место рођења: 13.07.1974. године у Београду
* Установа где је запослен: Клиника за ургентну хирургију, Ургентни центар,

Универзитетски клинички центар Србије, Београд

* Звање/радно место: клинички асистент; Специјалиста опште хирургије,
* Научна област: Хирургија са анестезиологијом

(општа хирургија – ургентна хирургија)

**Б. СТРУЧНА БИОГРАФИЈА, ДИПЛОМЕ И ЗВАЊА**

**Основне студије**

* Назив установе: Медицински факултет Универзитета у Београду
* Место и година завршетка: Београд, 2006. године са просечном оценом: 9,69

**Специјалистичке академске студије**

* Назив установе: Медицински факултет Универзитета у Београду
* Место и година завршетка: Београд, 2012. године са просечном оценом 9,18
* Комисија и ментор: проф.др Ана Шијачки, проф.др Валентина Бећировић,

ментор: проф.др Владимир Ђукић

* Наслов специјалистичког рада: ”Хируршка анатомија хепатичних вена и значај у

хирургији јетре”

* Ужа научна област: Хируршка анатомија

**Докторат**

* Назив установе: Медицински факултет Универзитета у Београду
* Уписане дкторске студије: Београд, школске 2021/22. године;

Сви испити: положени, са одличним успехом

* Комисија и ментор: Ментори: Проф. др Владимир Ђукић и Доц др Сања Станковић
* Наслов докторске дисертације: ”Значај и место цитокина, протеина акутне фазе и траума

скорова у процени исхода лечења и постављању индикација за реконструктивну хирургију код пацијената са тешком траумом” (Одлуком бр.61206-2597/2-23 од 11.07.2023. Већа медицинских наука Универзитета у Београду прихваћена тема докторске дисертације)

* Ужа научна област: Реконструктивна хирургија (РХ)

**Специјализација**

Специјалистички испит из Опште хирургије положио је 07.07.2016. године са оценом **одличан**, пред комисијом у саставу: Академик проф.др Ђорђе Радак (председник комисије), проф.др Владимир Ђукић, проф.др Ана Шијачки, проф.др Милорад Петровић

**Досадашњи избори у наставна и научна звања**:

Изабран у звање клиничког асистента за ужу научну област Хирургија са анестезиологијом (општа хирургија - ургентна хирургија) на Медицинском факултету Универзитета у Београду 27.03.2019. године. а поново биран у исто звање 23.03.2022. године.

**В. ОЦЕНА О РЕЗУЛТАТИМА ПЕДАГОШКОГ РАДА**

Др Даниел Мијаљица као клинички асистент за ужу научну област Хирургија са анестезиологијом (општа хирургија - ургентна хирургија), обавља практичну наставу у свим видовима, у складу са студијским програмом Медицинског факултета Универзитета у Београду. Редовно је учествовао у извођењу практичне наставе у пуном фонду часова према задатом плану и програму у оквиру следећих предмета: Хирургија са анестезиологијом, Основи клиничке праксе I и II, Прва помоћ и Клиничког стажа. Учествовао је у процедури полагања испита из Прве помоћи, као дежурни.

Др Мијаљица је сваке школске године обављао наставу на енглеском језику (6 термина, по 3 часа практичне наставе, по семестру) у складу са студијским програмом.

Др Мијаљица је такође, активно учествоваоу програму међународне размене студената, као и размене страних студената у организацији Атлантис ”Atlantis - Innovating Healthcare Education“ (осам студената из САД и Новог Зеланда).

Др Даниел Мијаљица је показао значајно ангажовање у раду са лекарима на специјализацији, са циљем демонстрације оперативних и других хируршких процедура специфичних за ургентну хирургију и трауматологију. Такође је показао отвореност и активну подршку у стручној дискусији о новим идејама за стручни и научни рад.

Кандидат, др Мијаљица, је од школске 2020/21.године, координатор за **on-line** наставу испред своје научно-наставне базе, КУХ-УЦ, на катедри за Хирургију са анестезиологијом и на катедри за Ургентну медицину. Задужен је за техничку и стручно-професионалну подршку наставницима у постављању предавања на платформи за ”даљинску наставу”, консултације и асистенцију студентима, за програм **ИАС**-интегрисаних академских студија и за специјалистичке програме: Опште хирургије, Абдоминалне хирургије и Ургентне медицине. Ангажман кандидата, уз помоћ главног координатора Доц.др Душана Спасоског, је имао пресудан значај за успех on-line наставе у оквирима наставне базе.

Кандидат др Мијаљица је од стране студената, анонимном анкетом оцењен оценом 4.48 за школску 2019/20; 5.00 за школску 2020/21; 5.00 за школску 2021/22 и 4.80 за школску 2022/23. годину.

**Г. ОЦЕНА РЕЗУЛТАТА У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Кандидат до сада није био ментор нити члан комисије за оцену или одбрану.

**Д. НАУЧНИ И СТРУЧНИ РАД**

**а) Списак објављених радова**

**Оригинални научни радови штампани у часописима са ЈСR листе:**

1. **Mijaljica DR**, Gregorić P, Ivančević N, Pavlović V, Jovanović B, Djukić V. Predicting mortality in severe polytrauma with limited resources. Turkish Journal of Trauma and Emergency Surgery, 2022;28(10):1404-1411**. M23 IF 1,1**

**Цео рад у часописима који нису индексирани у претходно наведеним базама података:**

1. Elboursh D, Radanović D, **Mijaljica D**, Savić A, Pajić S, Bogosavljević Dj. Elboursh A, Ilić M., Radojković Ž. The Significance of Esophageal Myotomy and Neuromonitoring in Surgical Treatment of Diffuse Esophageal Spasm. Available at SSRN: https://ssrn.com/abstract=4399149 or <https://dx.doi.org/10.2139/ssrn.4399149>
2. Stepić D, Djukić V, **Mijaljica D**, Lončar Z, Micić D, Radenković D, Karamarković A. Anatomija jetre – anatomske resekcije i Brisbane klasifikacija. Acta Clinica 2010;10(1):26-35.
3. Stepić D, Lončar Z, Popović N, Mijatović S, Savić P, Micić D, **Mijaljica D**. Mehanizam nastanka traume, podela klasifikacije traume jetre. Acta Clinica 2010;10(1):51-65. M53
4. Djukić V, Bumbaširević V, Stepić D, Lončar Z, Micić D, **Mijaljica D** et al. Ishemijsko oštećenje jetre i hemoragijski šok. Acta Clinica 2010;10(1):70-74.
5. Djukić V, Bumbaširević V, Stepić D, Lončar Z, Micić D, **Mijaljica D**, Karamarković A et al. Ishemijsko – reperfuziono oštećenje jetre posle vaskularnog aresta. Acta Clinica 2010;10(1):82-88.
6. Djukić V, Karamarković A, Stepić D, Lončar Z, Savić P, **Mijaljica D**, Micić D, Mijatović S. Resekcije jetre sa tehnikama disekcije jetrinog parenhima. Acta Clinica 2010;10(1):117-133. M53
7. Stepić D, Djukić V, Lončar Z, Mijatović S, Savić P, **Mijaljica D**, Micić D. Hanging maneuver. Acta Clinica 2010;10(1):142-149.

**Извод у зборнику међународног скупа:**

1. Lončar Z, Doklestić K, Gregorić P, Ivančević N, Micić D, **Mijaljica D**. Retroperitoneal hematoma in COVID-19 patients required emergency surgery - COVID hospital Batajnica experience. The First World Conference Fighting COVID-19 Pandemic Health Challanges. Collective Konowledge. Global Health. Belgrade, Serbia 26-28 March 2022;3:199.

**Поглавља у уџбеницима**

1. Šijački A, Laušević Ž, Lončar Z, Doklestić K, Vuković V, Arsenijević V, **Mijaljica D**, Micić D. Kraš povrede. Blast povrede. Bodovni sistemi u traumi. Poglavlje 12 - TRAUMA. II Deo - Opšta hirurgija. U: Simić A., Grujičić D., Spasovski D. Hirurgija sa anesteziologijom. Medicinski fakultet Univerziteta u Beogradu. Libri Medicorum Maj 2023;12:152-156. ISBN: K9788671176774
2. Špica B, Babič T, **Mijaljica D**. Laparoskopski postavljena podesiva gastrična traka - LAGB. Bjelović M. Hirurško lečenje gojaznosti - od barijatrijske do metaboličke hirurgije Udžbenik za poslediplomsku nastavu. Izdavač: Medicinski fakultet Univerziteta u Beogradu CIBID 2016;10:115-128.

ISBN: 978-86-7117-479-4

**Ђ. ОЦЕНА О РЕЗУЛТАТИМА НАУЧНОГ И ИСТРАЖИВАЧКОГ РАДА**

Кандидат, др Даниел Мијаљица је објавио укупно 8 радова у целини, 1 рад у виду извода и 2 поглавља у уџбенику. Од тога 1 рад је објављен у часопису са JCR листе са IF 1,1. Први аутор је у једном раду, који је и штампан у часопису са JCR листе, док је у осталим радовима сарадник.

Објављени радови су из области класичне и лапароскопске хирургије трауме, пре свега торако-абдоминалне трауме, трауме јетре, слезине, карличних органа, плућа и грудне дупље, као и повреда магистралних структура, и заснивају се на свакодневној клиничкој пракси кандидата у збрињавању најтежих случајева трауме, у складу са важећим препорукама националног (СУУХ) и светских удружења за ургентну и траума хирургију (ESTES, WSES). Публиковани радови су студиозно и аналитично написани, добро документовани, актуелни по тематици и садржају, и резултат су хируршког збрињавања пацијената на Клиници за ургентну хирургију УЦ УКЦС-а. Од последњег избора кандидат је публиковао 2 од наведених 11 радова.

**Е. ОЦЕНА О АНГАЖОВАЊУ У РАЗВОЈУ НАСТАВЕ И ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Кандидат даје допринос у развоју наставе Катедре хирургије са анестезиологијом, кроз редовну присутност, на свим седницама и скуповима, матичне базе и катедре, где је активан и запажен члан. Креативним и про-активним ставом утицао је на побољшање и унапређење квалитета практичне наставе и on-line наставе у оквиру своје базе, што је регистровано и оцењено позитивно. Такође кандидат је аутор поглавља у новом уџбенику хирургије са анестезиологијом, што је резултат његовог стручног ангажмана на матичној клиници, чиме је допринео стручном и наставном раду и развоју наставе хирургије.

Кандидат је показао иницијативу и активан став, у погледу унапређења тимског рада.

ЗА СТРУЧНО-ПРОФЕСИОНАЛНИ ДОПРИНОС

***Aнгажованост у спровођењу сложених дијагностичких, терапијских и превентивних процедура***

Од почетка рада на Клиници за ургентну хирургију, Ургентног центра, Универзитетског клиничког центра Србије, др Мијаљица је укључен у све стручно-професионалних активности. Већ током специјализације, а посебно по завршетку, учествује у научно-истраживачком раду у установи у којој је запослен, похађа едукативне семинаре и конгресе у земљи и иностранству, којима стиче нове вештине и знања која уводи у свакодневни клинички рад.

На годишњем нивоу, изврши велики број амбулантних, одељенских, консултативних прегледа, у складу са свакодневним активностима Клинике за ургентну хирургију. Највећи број операција изведе из области трауматологије, углавном торако-абдоминалне трауме. Такође, учествује у мултидисциплинарном лечењу најтежих случајева политрауме, у сарадњи са неурохирурзима, ортопедима, максило-фацијалним и грудним хирурзима, као и опекотина са пластичним хирурзима. Тиме даје значајан допринос Клиници за ургентну хирургију и Централној јединици интензивне неге, као референтном националном центру за збрињавање трауме. Самостално оперативно збрињава, тешке форме панкреатитиса, перитонитиса, абдоминалних септичних стања, као и тешке форме инфекција меких ткива са септичним компликацијама. На овај начин, кандидат се формирао, као стручњак, способан да самостално изврши и најкомпликованије стручне задатке из области ургентне хирургије и трауматологије.

Др Мијаљица је остварио сарадњу са колегама трауматолозима и пластичним хирурзима, у циљу постизања и унапређења тимске и међу-институционалне сарадње, из заједничке области, ***трауматологије***, са колегама специјалистима МФХ, ОРЛ, Пластичне и Реконструктивне хирургије, Урологије и Гинекологије матичних клиника УКЦС као и ургентне службе КБЦ Др Драгиша Мишовић, Војно-медицинске академије (ВМА) и ИОХБ Бањица.

Од значаја је и навести, да је кандидат био ангажован као општи хирург у КОВИД Болници Батајница, како у јединици интензивне неге, тако и у програму приправности за операциону салу, са постигнутим запаженим резултатима. Поред стручног ангажмана у третирању хируршких пацијената, такође је запажен педагошки рад са млађим колегама клиничким лекарима и специјализантима у збрињавању САРС2-КоВ19 случајева.

Запажен је и активан ангажман у промоцији важности вакцинације као главне анти-епидемијске мере у условима пандемије.

ЗА ДОПРИНОС АКАДЕМСКОЈ И ШИРОЈ ЗАЈЕДНИЦИ

***Значајно струковно, национално или међународно признање за научну или стручну делатност***

Захвалница за изузетан допринос у борби против САРС2-КоВ19 болести, поводом обележавања 100 година рада Медицинског факултета Универзитета у Београду

***Руковођење или ангажовање у националним или међународним научним или стручним организацијама***

Члан:

* ХС-СЛД-а -Хируршка Секција Српског Лекарског Друштва
* СУУХ - Српско Удружење Ургентне Хирургије - национална подружница ESTES/WSES
* ESTES - European Society of Trauma and Emergency Surgery
* WSES - World Society of Emergency Surgery
* УЕХС - Удружење Ендоскопских Хирурга Србије
* EА-HPBA - European-African Hepato-Pancreato-Biliary Association
* IASGO - International Association of Surgeons Gastroenterologists and Oncologists
* EAES - European Association for Endoscopic Surgery

***Руковођење или ангажовање у националним или међународним институцијама од јавног значаја***

The Alliance for Climate Protection - The Climate Reality Project organization, Address 555 11th Street NW

Suite 601 Washington, DC 20004 United States.

ЗА САРАДЊУ СА ДРУГИМ ВИСОКОШКОЛСКИМ, НАУЧНО-ИСТРАЖИВАЧКИМ УСТАНОВАМА У ЗЕМЉИ И ИНОСТРАНСТВУ-МОБИЛНОСТ

***Студијски боравци у научно-истраживачким институцијама у земљи или иностранству***

Стручно усавршавање из области ХПБ хирургије и трансплантације јетре на:

Klinik fur Allgemein visceral und transplantations Chirurgie. Virchow Campus Klinikum Charité - Universitätsmedizin, Berlin

***Предавање по позиву на акредитованим скуповима***

* **Мијаљица Д.** Бодовни системи у лечењу политрауматизованог пацијента. Који и зашто?48. Симпозијум ”Стремљења и новине у медицини”, Медицински факултет Универзитет Београду (КМЕ), Деканат МФУБ, Београд 12.12.2019. год
* **Мијаљица Д**. Биохемијска дијагностика у политрауми: клиничка биохемија - протеомика - геномика - хирургија. 8.СЕРБИС Симпозијум 2023. ”Ефективна сарадња клиничара и лабораторија кључ побољшања исхода здравствене заштите”. Хотел Краун Плаза, Београд, 03. 04.07.2023. године.
* **Мијаљица Д**. Критичне склопетарне повреде шупљих органа.”Критичне склопетарне повреде” **КМЕ** у организацији СУУХ - КУХ УКЦС, Ургентни Центар УКЦС, Београд, 22.11.2023. године.
* **Mijaljica D**, Končar I, Mitrović A, Elbourš D, Doklestić K. Severe blunt thoracoabdominal and orthopedic trauma due to free fall - true severe polytrauma successfully managed with TEVAR and NOM. 1st SSES Congress of Trauma and Emergency Surgery, Hotel Crown Plaza, Belgrade, 22.- 23.11.2024.

**ЗАКЉУЧНО МИШЉЕЊЕ И ПРЕДЛОГ КОМИСИЈЕ**

На конкурс расписан за избор клиничког асистента за ужу научну област Хирургија са анестезиологијом (општа хирургија - ургентна хирургија) пријавио се др Даниел Мијаљица, рођен 1974. године, са средњом оценом са основних студија 9,69, специјалиста опште хирургије, аутор, коаутор и сарадник у 8 радова, од којих је један у часопису са JCR листе. Такође, аутор је поглавља у новом уџбенику хирургије са анестезиологијом и поглавља у уџбенику баријатријске хирургије. Кандидат је запажен и драгоцен члан своје наставне базе, већ биран у звање клиничког асистента, са препознатим и вреднованим ангажманом у спровођењу практичне и наставе на даљину, као и ангажмана на савладавању пандемије САРС2-КоВ19.

Комисија је утврдила да кандидат испуњава услове за избор у звање клиничког асистента за ужу научну област Хирургија са анестезиологијом (општа хирургија - ургентна хирургија) те једногласно предлаже да се **др Даниел Мијаљица** изабере у звање **клиничког асистента** за ужу научну област **Хирургија са анестезиологијом** (општа хирургија - ургентна хирургија) на Медицинском факултету Универзитета у Београду.

У Беогарду, 28.10. 2024.

**КОМИСИЈА:**

1. **Проф.др Павле Грегорић**, редовни професор Универзитета у Београду – Медицинског факултета,председавајући
2. **Проф.др Ненад Иванчевић**, редовни професор Универзитета у Београду – Медицинског факултета, члан
3. **Доц.др Душан Мицић**, доцент Универзитета у Београду – Медицинског факултета, члан,